অভয়ার বাবার বিরুদ্ধে মানহানির মামলা করলেন কুণাল ঘোষ

কলকাতা: আরজি কর কাণ্ডে (RG Kar Case) নিহত তরুণী অভয়ার বাবার বিরুদ্ধে মানহানির মামলা করলেন তৃণমূল কংগ্রেসের রাজ্য সাধারণ সম্পাদক কুণাল ঘোষ (Kunal Ghosh)। মামলা দায়েরের পর তিনি নিজেই এক্স হ্যান্ডেলে তা প্রকাশ করেছেন। আদালতের নির্দেশ অনুযায়ী আগামী ১১ সেপ্টেম্বর সকালে ব্যাঙ্কশাল কোর্টে হাজিরা দিতে হবে অভয়ার বাবাকে বা তাঁর আইনজীবীকে।

প্রসঙ্গত, গত ৯ আগস্ট অভয়ার বাবা অভিযোগ করেছিলেন—“সিবিআই টাকা নিয়ে তদন্ত নষ্ট করেছে, রাজ্য সরকার টাকা দিয়েছে, কুণাল ঘোষ সিজিওতে গিয়ে বিষয়টি মিটিয়ে দিয়েছে।” এই বক্তব্যের পর কুণালের পক্ষ থেকে আইনজীবী অয়ন চক্রবর্তী মানহানির নোটিশ পাঠিয়েছিলেন। সেই নোটিশে বলা হয়েছিল, চার দিনের মধ্যে প্রকাশ্যে ক্ষমা না চাইলে পরবর্তী আইনি পদক্ষেপ নেওয়া হবে।

আরও পড়ুন: অযোগ্যপ্রার্থী কতজন জানিয়ে দিল সুপ্রিম কোর্ট

অবশেষে সেই সতর্কবার্তা মতোই পদক্ষেপ করলেন কুণাল ঘোষ। আগামী ১১ সেপ্টেম্বর মামলার শুনানি হবে ব্যাঙ্কশাল আদালতের ১৫ নম্বর বিচারবিভাগীয় ম্যাজিস্ট্রেটের এজলাসে।